Luiss C.K.

Luiss C.K., īstajā vārdā Luī Sēkejs, (Louis Szekely, dzimis ) ir ungāru-meksikāņu izcelsmes amerikāņu komiķis, kinoproducents, režisors un aktieris.Luī bērnība http://colorlines.com/archives/2013/04/louis_ck_talks_in_depth_about_being_a_mexican_immigrant.html 

 Bērnība 
Luī Sēkejs dzīvoja Meksikas galvaspilsētā Mehiko līdz septiņu gadu vecumam.Pikmail https://web.archive.org/web/20081216083356/http://members.pikmail.com/home.php?feature=24&aid=7909&gid=5 Viņam joprojām ir Meksikas pilsonība un par savu dzimto valodu Luiss C.K. uzskata spāņu valodu.PBS intervija http://www.pbs.org/wnet/tavissmiley/interviews/comedian-actor-louis-c-k/ 

 Karjera 

Pirmo reizi Luiss C.K. uzstājās uz skatuves 1984. gadā atvērtā mikrofona vakarā klubā Bostonā 17 gadu vecumā. Pirmā pieredze Luī bija neveiksmīga, jo joku materiāls beidzās jau pēc trim minūtēm.Biogrāfija http://www.biography.com/people/louis-ck-21014255 Pēc šī notikuma Luī neuzstājās divus gadus. Vēlāk viņš atgriezās uz skatuves, lēnām ieguva arī atzinību un sāka uzstāties nozīmīgākos pasākumos, līdz iesildīja publiku pirms komiķa Džerija Sainfelda. 1989. gadā Luiss C.K. pārcēlās uz Ņujorku.

Luiss C.K. ir biežs viesis amerikāņu vakara komēdiju raidījumos Late Show with David Letterman, Late Night with Conan O'Brien, Lopez Tonight, The Tonight Show with Jay Leno un Jimmy Kimmel Live!.Metrocomedy http://www.metrocomedy.com/2011/09/louis-c-k-im-doing-exactly-what-he-taught-me-to-do/  Iedvesmojies no Džordža Karlina, kurš katru gadu raksta savu stand up rutīnu no jauna, Luiss C.K. sekoja Karlina piemēram, un 2007. gadā izdeva savu pirmo HBO speciālizlaidumu Shameless. Šobrīd Luī ir izdevis jau četrus stand up DVD diskus.

Bez stand up, Luī ir strādājis arī par scenāristu tādos raidījumos kā Late Show with David Letterman, Late Night with Conan O'Brien, The Dana Carvey Showun The Chris Rock Show. 1999. gadā par darbu The Chris Rock Show Luiss C.K. ieguva Emmy balvu. Kā aktieris Luiss C.K. ir piedalījies filmās Welcome Home Roscoe Jenkins, Diminished Capacity, un The Invention of Lying.IMDB datubāze Luis CK http://www.imdb.com/name/nm0127373/bio?ref_=nm_ov_bio_sm

2009. gadā Luiss C.K. sāka veidot jaunu seriālu Louie. Tajā Luiss C.K. ir režisors, scenārists un galvenās lomas aktieris.Luiss IMDB datubāzē http://www.imdb.com/title/tt1492966/

 Personiskā dzīve 

1995. gadā Luiss C.K. apprecējās ar Aliksu Beiliju. Viņiem ir divas meitas. 2008. gadā viņi izšķīrās, un šobrīd dala aizbildniecību. Par savu ģimeni Luiss C.K. bieži joko uz skatuves.NPR intervijas transkripts http://www.npr.org/templates/transcript/transcript.php?storyId=128343426

Atsauces

Kategorija:1967. gadā dzimušie
Kategorija:ASV komiķi
Kategorija:Grammy balvas ieguvēji